Vladas Ulinauskas

Vladas Ulinauskas (1934 m. lapkričio 11 d. Kaune – 2007 m. rugpjūčio 17 d. ten pat) – Lietuvos futbolininkas, LTSR nusipelnęs treneris (1985).

 Biografija 

Tėvas K. Ulinauskas tarpukariu dirbo „Maisto“ bendrovėje raštininku, buvo aktyvus Šaulių sąjungos narys, visuomenininkas, 1931 m. kartu su bendraminčiais prie „Maisto“ bendrovės įkūrė sporto sekciją. Užėjus sovietams buvo ištremtas.

Vladas Ulinauskas – Vlado Danilevičiaus auklėtinis, vaikystę praleido Kaune, Julijanavoje.Algirdas Klimkevičius. Žitkus į treniruotes bėgdavo pro langą. 2014-09-22, Alfa.lt (tikrinta 2025-04-04). Palikęs vidurinę mokyklą dirbo stiklo fabrike kroviku, vakarais lankė Darbo jaunimo vidurinę mokyklą. 1956 m. baigė žaidėjo karjerą patyręs blauzdikaulio lūžį. 1957 m. baigė KKI. Ilgametis Kauno ir Klaipėdos futbolo federacijų narys.

Treniravo „Atlanto“ (1971–1975), Kauno „Bangos“ komandas, dirbo Klaipėdos VJSM (1957–1959) ir Kauno futbolo mokykloje (1987–2007). Auklėtiniai – Kęstutis Birieta, Vytautas Brivinskas, Vytautas Lydeka, Kazimieras Dranginis, Algirdas Gruzdas, Mečislovas Mazgys, Jonas Kavaliauskas, Vaidotas Žitkus ir kiti tapo žinomais futbolininkais.

Su žmona Ema susilaukė dviejų sūnų.

 Šaltiniai 

Kategorija:Lietuvos futbolo treneriai
Kategorija:Lietuvos futbolininkai